Amikoj de la Vero

La Amikoj de la Vero, finne Totuuden Ystävät, estas panteisma religia komunumo en Finnlando, fondita la 1-an de aprilo 1957 kaj formale registrita en oktobro 1958. Ĝiaj fondintoj estis la finnlande konata verkisto kaj komponisto Oskari Kiiras kaj la pentristo Jarl Falck. Aliaj fondintoj inkludis la oficejan administranton Eero Kurki, la komponiston kaj dirigenton Edvin Heimovalta, la domzorgiston kaj gazeteldoniston Arvo Onni Salminen, kaj la ĵurnaliston kaj okultiston Anselm Kaste.la teksto Totuuden ystävien rekisteröinnistä 60 vuotta (60 jaroj da registrado de Amikoj de la vero) el 2018 persone listigas la 25 fondajn membrojn de 1958 ()

Laŭ la konfeso de la Amikoj de la Vero, “Dio estas Eterna Potenco, nepersona unueco kiu ĉiam estis kaj eterne estos,” kaj laŭ ilia konvinko, “ĉiu homo havas la liberecon, rajton kaj devon krei sian propran rilaton kun Dio.” Ne estas pastroj en la komunumo kaj ne religiaj ritoj kiel preĝado, bapto, eŭkaristio, konfeso, cirkumcido, religiaj nuptaj ceremonioj, religia beno por mortintoj aŭ religiaj ferioj, kiuj kontrolus manĝadon. Kun la limigo, ke la leĝo ne estu malobeata kaj neniu estu insultata aŭ kalumniata ĉiu membro povas nomi infanon, geedzigi kaj entombigi la mortinton. La komunumo kredas, ke homa vivo estas unika kaj absolute limigita, tiel ke en la momento de morto la vivfunkcioj, emocioj kaj konscio de homo ĉesas porĉiame, kaj tial neniu povas eniri eternan feliĉon, esti submetita al eterna turmento, aŭ generi, aŭ naskiĝi pli ol unufoje, kaj ne ekzistas reviviĝoj. Laŭ la komunumo, ĝiaj religiaj konceptoj baziĝas nur sur scienca mondkoncepto. Laux Amikoj de la Vero la nunaj sciencaj kondiĉoj pri origino de la universo kaj de la vivo plejparte supozeble pravas, sed en iuj detaloj supozeble estas eraroj. La agadoj inkluzivas ĉiumonatajn kunvenojn okazigitajn en Helsinko. Laŭ aserto de la ĵurnalisto Harri Heino, iafoje, la Amikoj de la Vero ŝajne havis nur unu membron.Harri Heino: Mihin Suomi tänään uskoo ("Je kio kredas Finnlando hodiaŭ?"), paĝoj 323–324. Helsinko: eldonejo WSOY, 1997. ISBN 951-0-27265-5

 Referencoj 

 Eksteraj ligiloj 
  ()

Kategorio:Religio en Finnlando
Kategorio:Panteismo